**Anexa 1 la HCL \_\_\_\_\_\_\_\_\_\_\_\_\_\_**

**CRITERII-CADRU ȘI LISTA CU ACTE JUSTIFICATIVE**

PENTRU STABILIREA ORDINII DE PRIORITATE ÎN SOLUŢIONAREA CERERILOR DE ATRIBUIRE A UNEI LOCUINŢE PENTRU FAMILIILE EVACUATE SAU CARE URMEAZĂ A FI EVACUATE DIN LOCUINŢELE RETROCEDATE ÎN NATURĂ FOŞTILOR PROPRIETARI

1. **CRITERII DE ACCES LA LOCUINȚĂ**:

 Pot beneficia de o locuinţă destinată închirierii familiilor evacuate/în curs de evacuare, persoanele îndreptăţite care îndeplinesc, în mod cumulativ, următoarele condiţii:

a). sunt titulare ale contractelor de închiriere sau au avut calitatea de chiriași, dovedită prin acte ori li s-a anulat prin hotărâre judecătorească definitivă şi irevocabilă contractul de vânzare-cumpărare a locuinţei, la data retrocedării pe cale administrativă sau judecătorească a locuințelor către foştii proprietari sau moştenitorii acestora, potrivit următoarelor acte normative:

- Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute in proprietatea statului, cu modificările ulterioare;

- Legii nr. 10/2001 privind regimul juridic al unor imobile preluate in mod abuziv in perioada 6 martie 1945 - 22 decembrie 1989, republicata, cu modificările si completările ulterioare;

- Ordonanţei de urgenţă a Guvernului nr. 94/2000 privind retrocedarea unor bunuri imobile care au aparţinui cultelor religioase din Romania, republicata, cu modificările si completările ulterioare;

- Ordonanţei de urgenta a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor apartinand minorităţilor naţionale din Romania, republicata;

- altor acte normative, precum si hotărârilor judecătoreşti cu caracter reparator ramase definitive si irevocabile;

b). nu intră sub incidenţa prevederilor art. 14 alin. (2) lit. c) si d) din Ordonanţa de urgenţă a Guvernului nr. 40/1999, aprobată cu modificări şi completări prin Legea nr. 241/2001, cu modificările ulterioare (evacuarea nu s-a făcut din motive imputabile chiriaşului);

c). nu deţin în proprietate o altă locuinţă, inclusiv casă de vacanţă;

d). nu au înstrăinat o locuinţă după data de 1 ianuarie 1990;

e). nu au beneficiat şi/sau nu beneficiază de sprijinul statului în credite şi execuţie pentru realizarea unei locuinţe;

f). nu deţin, în calitate de chiriaş, o altă locuinţă din fondul locativ de stat.

Criteriile de acces specificate mai sus se aplică şi membrilor familiei persoanelor îndreptăţite, *care locuiesc şi gospodăresc împreună cu acestea.*

*Au acces cu prioritate la locuinţe,* în ordinea de prioritate stabilită de Consiliul Local al municipiului Timișoara, persoanele îndreptăţite care îndeplinesc cel puţin una dintre următoarele condiţii:

1. au un venit mediu net lunar pe persoană, realizat în ultimele 12 luni, sub nivelul câştigului salarial mediu net lunar pe total economie, comunicat de Institutul Naţional de Statistică în ultimul Buletin statistic anterior lunii în care se analizează cererea, precum şi anterior lunii în care se repartizează locuinţa.
2. sunt persoane cu handicap, invalizi şi/sau pensionari.

 In cadrul fiecărui criteriu, la stabilirea ordinei de prioritate se vor avea în vedere:

1. condiţiile de locuit ale solicitanţilor;
2. numărul copiilor şi al celorlalte persoane care gospodăresc împreună cu solicitanţii;
3. starea sănătăţii solicitanţilor sau a unor membri ai familiilor acestora;
4. vechimea cererilor;
5. venitul pe membru de familie.
6. **CRITERII DE IERARHIZARE STABILITE PRIN PUNCTAJ**:
7. **SITUAŢIA LOCATIVĂ ACTUALĂ:**
* Persoanele/familiile pentru care s-a emis o hotărâre judecătorească definitivă, irevocabilă şi executorie care dispune evacuarea necondiţionată de atribuirea altui spaţiu de locuit corespunzător şi pentru care s-a întocmit dosar execuţional de către executorul judecătoresc şi s-a emis somaţie de evacuare din locuinţă sau care au fost deja evacuate,
* Persoanele/familiile care provin din imobile redobândite de proprietar care au primit notificarea din partea proprietarului pentru motivele prevăzute la art.14 alin. (2) lit. a) şi b) din Ordonanța de Urgență a Guvernului nr.40/1999 şi modificată prin Legea nr.241/2001 sau cărora le-a expirat termenul de 5 ani şi a căror contracte de închiriere nu s-au reînnoit pentru motivele prevăzute de art.14 alin. (2) lit. a) şi b) din Ordonanța de Urgență a Guvernului nr.40/1999 modificată şi completată prin Legea nr. 241/2001 şi care au fost notificate de proprietar,
* Chiriaşii care au cumpărat cu bună-credinţă în baza Legii nr.112/1995 imobilele în care locuiau şi ale căror contracte de vânzare-cumpărare au fost desfiinţate, fie ca urmare a unei acţiuni în anulare, fie ca urmare a unei acţiuni în revendicare, prin hotărâri judecătoreşti definitive şi irevocabile şi pentru care s-a întocmit dosar execuţional de către executorul judecătoresc şi s-a emis somaţie de evacuare din locuinţă sau care au fost deja evacuaţi.

 **Se acordă 15 puncte**

**b)**

* Persoanele/familiile care au contract de închiriere în derulare cu proprietarii imobilelor care au fost retrocedate**,**
* Persoanele/familiile care au avut calitatea de chiriaşi în locuinţă din fondul locativ de stat, dovedită prin acte, ori li s-a anulat prin hotărâre judecătorească definitivă şi irevocabilă contractul de vânzare-cumpărare a locuinţei, la data retrocedării pe cale administrativă sau judecătorească a locuinţelor către foştii proprietari sau moştenitorii acestora şi au fost obligate, în condiţiile O.U.G. nr. 40/1999, să preia în folosinţă o altă locuinţă pusă la dispoziţie de fostul proprietar sau de moştenitorii acestuia,
* Persoanele/familiile cu privire la care nu s-a dispus evacuarea sau nu au fost notificate cu privire la evacuare dar, din motive neimputabile lor, nu beneficiază de un contract de închiriere valabil încheiat cu proprietarul căruia i s-a restituit imobilul (proprietarul a refuzat prelungirea sau reînoirea contractului) și nu au expirat cei 5 ani de la data predării imobilului.

 **Se acordă 5 puncte**

1. **NORMA LOCATIVĂ ACTUALĂ (ancheta socială):**
* 1-2 persoane/1 cameră.............................................................................**1 punct**/ 1 persoană
* 3-4 persoane/2camere...............................................................................**1punct**/ 1 persoană
* ce depăşeşte 4 persoane/3 camere............................................................**1punct**/ 1 persoană

NOTĂ:

 Se acordă câte un punct pentru fiecare membru al familiei solicitantului care nu are asigurată norma locativă, familia fiind definită prin “art.17” din Legea nr. 114/1996.

1. **NUMĂRUL COPIILOR ŞI AL CELORLALTE PERSOANE CARE SE GOSPODĂRESC ÎMPREUNĂ CU SOLICITANTUL:**
* 1 membru ...........................................................................................................**1 punct**
* 2 membri ............................................................................................................**2 puncte**
* 3 membri ............................................................................................................**3 puncte**
* 4 membri ............................................................................................................**4 puncte**
* 5 sau mai mulți membri.......................................................................................**5 puncte**
1. **VENITUL MEDIU NET LUNAR REALIZAT PE MEMBRU DE FAMILIE:**

Fără venituri ........................................................................................................................ **0 puncte**

Mai mare sau egal cu venitul mediu net pe economie …………………………………… **1 punct**

Între venitul mediu net pe economie şi salariul minim ………………………..…..…….. **3 puncte**

Mai mic sau egal cu salariul minim pe economie ………………….……….………..…. **6 puncte**

**NOTĂ:**

 Venitul realizat se compară cu nivelul venitului mediu net pe economie şi respectiv salariul minim pe economie comunicat de Institutul Naţional de Statistică.

1. **STAREA DE SĂNĂTATE ACTUALĂ:**

Handicap grav sau invaliditate gr.1 ................................................................................... **5 puncte**

Handicap accentuat sau invaliditate gr.II ............................................................................**4 puncte**

Handicap mediu ................................................................................................................. **3 puncte**

**NOTĂ :**

 Pentru fiecare certificat de încadrare în grad de handicap/ invaliditate/medicale, atât pentru titular cât şi pentru membrii familiei, se acordă punctaj care se va cumula.

1. **VECHIMEA CERERII SOLICITANTULUI:**

Pentru fiecare an vechime ................................................................................................. **1 punct**

**NOTĂ**:

 Dacă cererea are o vechime de până la un an, i se acordă 1 punct, iar pentru fiecare an ce depăşeşte 1 an, se acordă încă 1 punct.

 Acest criteriu priveşte titularul cererii de repartizare a unei locuinţe destinate închirierii persoanelor şi/sau familiilor evacuate sau care urmează a fi evacuate din imobile nationalizate. Drepturile şi obligaţiile titularului dosarului de locuinţă pot fi transferate în favoarea soţului/soţiei sau altui membru major înscris în dosar, pentru motive temeinice: deces, divorţ, îndeplinirea criteriilor de acces specifice titularului și domiciliul în Municipiul Timișoara.

1. **ALTE CATEGORII DE PERSOANE SAU FAMILII INDREPTĂȚITE:**

Pensionari .............................................................................................................................**3 puncte**

Repatriaţi/refugiaţi ................................................................................................................**2 puncte**

Veterani și văduve de război…………………….…..…………………....…..……….……**2 puncte**

Beneficiari ai prevederilor Legii nr.341/2004................................................................ ...... **1 punct**

N O T Ă:

 În cazul înregistrării unor punctaje egale, solicitanţii vor fi departajaţi în funcţie de vechimea cererii.

 În cazul îndeplinirii a două sau mai multe dintre condiţiile prevăzute mai sus, punctajul se cumulează.

1. **LISTA CU ACTE JUSTIFICATIVE pe care solicitanţii de locuinţe sociale sau din fondul locative de stat trebuie să le prezinte în vederea analizării cererilor:**
* Cerere;
* Declarații notariale ale solicitantului, ale soției/soțului și ale celorlaltor membri majori din familia acestuia (dacă este cazul), cu următorul conţinut:
* nu deţin în proprietate sau coproprietate o locuinţă, inclusiv casă de vacanţă;
* nu au înstrăinat o locuinţă după 1 ianuarie 1990;
* nu au beneficiat şi/sau nu beneficiază de sprijinul statului în credite şi execuţie pentru realizarea unei locuinţe;
* nu deţin, în calitate de chiriaş al municipiului Timișoara, o altă locuinţă;
* Acte doveditoare privind veniturile realizate pe ultimele 12 luni pentru fiecare membru de familie major:
* adeverinţă cu venitul net;
* cupon pensie, cupon alocaţie, adeverinţă de ajutor social, etc.;
* declaraţie notarială din care să rezulte că aceştia nu realizează venituri, nu obţin venituri din vreo activitate autorizată în condiţiile legii, precum şi că nu realizează alte venituri decât cele prezentate la dosar;
* Copie xerox după actul de identitate al solicitantului şi al membrilor familiei sale (dacă este cazul);
* Copie xerox după actul de naştere al solicitantului şi al membrilor familiei sale (dacă este cazul);
* Copie xerox după certificatul de căsătorie (dacă este cazul);
* Copie xerox după sentinţă de divorţ definitivă şi irevocabilă (dacă este cazul);
* Copie xerox după certificatul de încadrare în grad de handicap, decizie încadrare în grad de invaliditate (dacă este cazul);
* Copie xerox după Contractul de vânzare-cumpărare pentru locuinţa unde solicitantul este tolerat în spaţiu sau adeverință de la Asociaţia de proprietari din care să rezulte numărul persoanelor care au figurat la calcularea cheltuielilor comune pentru întreg anul anterior depunerii cererii. În cazul în care în imobil nu este constituită Asociaţie de proprietari/locatari, dovada se face cu declaraţie pe propria răspundere a solicitantului;
* Copie xerox după Contractul de închiriere/comodat pentru chiriaşii care locuiesc în spaţii din fondul locativ privat;
* Copie xerox după contractul de închiriere al locuinţei retrocedate către foştii proprietari potrivit Legii nr.112/1995, Legii nr.10/2001, alte acte normative şi hotărâri judecătoreşti cu caracter reparator rămase definitive şi irevocabile;
* Copie sentinţă definitivă şi irevocabilă de evacuare (cu excluderea culpei solicitantului conform art.14, alin.2, lit.c şi din O.U.G. nr.40/1999) sau notificare privind refuzul reînnoirii contractului de închiriere, conf. O.U.G. 40/1999;
* Alte acte în funcţie de situaţia descrisă în cerere.

Lista privind ordinea de prioritate în soluţionarea cererilor destinate închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari, se stabileşte/se reface în condiţiile legii anual, în aceasta fiind cuprinşi toţi solicitanţii (persoane singure, familiile formate din 2 sau mai multe persoane) care îndeplinesc criteriile restrictive, în ordinea descrescătoare a punctajului primit la criteriile de ierarhizare.

Inscrierea în această listă nu implică şi obligativitatea repartizării unei locuinţe având în vedere faptul că, pe de o parte numărul solicitanţilor poate fi mai mare decat numărul locuinţelor disponibile, iar pe de altă parte, la data repartizării efective a locuinţelor, aceştia pot să nu mai indeplinească toate criteriile prevăzute de lege, unii dintre solicitanţi pot avea situaţia locativă deja rezolvată sau pot să refuze locuinţa repartizată.

Solicitările de înscriere pe lista evacuaților din imobile redobândite de proprietar se depun până la data de 1 noiembrie a anului în curs.

Solicitanţii ce sunt înscrişi pe lista de priorități au obligaţia de a depune până la data de 1 noiembrie a anului în curs formularul de reactualizare a cererii de înscriere pe lista de priorităţi ce va fi întocmită pentru anul viitor, însoțit de actele doveditoare, după caz. Solicitanţii care nu depun formularul de reactualizare a cererii vor fi excluşi de pe listă.

Solicitanţii înscrişi în lista de priorităţi care nu pot beneficia de repartizarea unei locuinţe în limita fondului disponibil din anul respectiv, pot primi repartiţii în anii următori în limita fondului disponibil în fiecare an şi în noua ordine de prioritate stabilită.

 **Pt. DIRECTOR, ŞEF BIROU,**

 **Laura Koszegi Mihai Boncea**

 **CONSILIER,**

 **Simona Bălan**